► Միայն այսօր եմ ես հանկարծ հասկանում մահապարտին տրվող վերջին ծխախոտի և ռոմի ըմպանակի իմաստը։ Մինչև օրս չէի հասկանում՝ ինչպես է ընդունում այդ թշվառ վիճակը։ Մինչդեռ նա մեծ հաճույք է ստանում դրանից։ Երր մահապարտը ժպտում է, դա քաջության նշան է մեզ թվում։ Այնինչ նա իր ռոմը խմելու հաճույքից է ժպտում։ Մենք չգիտենք, որ նրա համար փոխվել է հեռանկարը, որ նրա վերջին ժամը վերածվել է մարդկային կյանքի։